Στέλλα Φραντζεσκάκη

Η Στυλιανή Φραντζεσκάκη ( 20/1/1962 - 1/1/2020) ήταν Ελληνίδα Καπετάνισσα με καταγωγή από τα Χανιά της Κρήτης. Ήταν η πρώτη ελληνίδα πλοίαρχος σε φορτηγό πλοίο. 

 Βιογραφία 
Γεννήθηκε τον Ιανουάριο του 1962 στα Νέα Ρούματα Χανίων Κρήτης, από αγροτική οικογένεια. Μετά την αποφοίτηση του Λυκείου και παρά τις αντιρρήσεις της οικογένειας πέρασε στην σχολή ασυρματιστών Ασπροπύργου απ’ όπου πήρε το δίπλωμα της. 

Εξάσκησε το επάγγελμα του ασυρματιστή σε ποντοπόρα πλοία έως τον Ιούνιο του 1997 καθώς, με νομοθετικό διάταγμα, καταργήθηκε το επάγγελμα του ραδιοτηλεγραφητή από την ελληνική ναυτιλία λόγω της τεχνολογίας GMDSS.

Συνέχισε την καριέρα τους στην ναυτιλία με την ιδιότητα του ανθυποπλοιάρχου το 1998 αφού πρώτα πέρασε τις απαραίτητες εξετάσεις απόκτησης του διπλώματος από τη σχολή πλοιάρχων Ασπροπύργου. 

Με το πέρασμα των χρόνων απέκτησε την απαραίτητη θαλάσσια υπηρεσία και τις γνώσεις ώστε μετά από εξετάσεις να αναβαθμιστεί σε υποπλοίαρχο το 2004.

Το 2010 κατάφερε να ναυτολογηθεί ως κυβερνήτρια του πλοίου Καισάρεια. Τερμάτισε την καριέρα της το 2016 με το πλοίο Αθηνά.

Έδειξε ενδιαφέρον για την  υποστήριξη και η φροντίδα ζώων.
Συμμετείχε σε πολιτικές και κοινωνικές ομάδες, υπερασπιζόμενη αιτήματα των εργαζομένων και γενικότερα των πολιτών.

Από το 2017 αντιμετώπιζε καρκίνο των πνευμόνων. Απεβίωσε στην Αθήνα το ξημέρωμα της Πρωτοχρονιάς του 2020.

 Πηγές 
https://sites.google.com/view/frantzeskakistella?usp=sharing

Κατηγορία:Έλληνες ναυτικοί